Эрлан Абдылдаев
Эрлан Бекешович Абдылдаев (21-июль 1966, Алма-Ата, Казак ССР, СССР) — КР мамлекеттик ишмери, КР тышкы иштер министри(2012-2018). Кыргыз Республикасынын Атайын жана Ыйгарым Укуктуу элчиси. Үй-бүлөлүү. Бир уул жана бир кыздын атасы.

Билими
1989 - жылы Москва мамлекеттик эл аралык байланыштар институтун аяктаган, эл аралык байланыштар адистигине ээ.

Эмгек тажрыйбасы
 1989 - 1989 - СССР Тышкы иштер министрлигинин референти, Социалисттик Азия өлкөлөрү боюнча башкармалыгы;
 1989 - 1994 - СССР элчилигинин атташеси, 3-катчысы, Россия Федерациясынын Кытай Эл Республикасындагы элчилиги;
 1994 - 1997 - Кыргыз Республикасынын Президентинин администрациясынын эл аралык бөлүмүнүн референти, консультант-эксперти;
 1997 - 1998 - Кыргыз Республикасынын Тышкы иштер министрлигинин департаментинин мүдүрүнүн орун басары;
 1998 - 2001 - Кыргыз Республикасынын Тышкы иштер министринин орун басары, биринчи орун басары;
 2001 - 2005 - Кыргыз Республикасынын Кытай Эл Республикасынын Атайын жана Ыйгарым Укуктуу элчиси.
 2001 - 2005 - Кыргыз Республикасынын Монголиядагы, Сингапурдагы жана Таиланддагы элчиси.
 2005 - 2007 - Коомдук саясат институтунун эксперти;
 2007 - 2012 - Кыргызстандагы согушту жана тынчтыкты чагылдыруу боюнча институттун мүдүрү;
 2012 - 2018 - Кыргыз Республикасынын Тышкы иштер министри.

Үй-бүлөсү 
Атасы — Бекеш Абдылдаев (1933—2013), кинорежиссёр.

Сыйлыктары 
 Достук ордени (апрель 2017)
 III даражадагы «Манас» ордени (июль 2017)

Наамдары 
 Москва Мамлекеттик Эл аралык мамилелер Институтунун (МГИМО) Ардактуу доктору (июнь 2015).
 Кытай Эл Республикасынын Дипломатиялык Академиясынын Ардактуу профессору (май 2017).

Саясий ишмердүүлүгү 
 Партияга мүчө эмес

Кошумча маалыматтар 
 КРнын Тышкы иштер министри Э.Абдылдаевдин БУУнун Башкы Ассамбеясында сүйлөгөн сөзү (10.2015 ж.)

Инсандар
Министрлер